[{"text_idx": "#000001", "text": "Skolaj ar Releg / Gwiseni"}, {"text_idx": "#000003", "text": "D'ar Meurzh 4 a viz Genver ez eo deuet Lukian Kergoat (hag en\u0303 kelenner brezhoneg e skol-veur Roazhon 2) da zistagan\u0303 ur brezegenn d'an daou glasad 3de. Dindan e-tro un eurvezh, ha gant forzh skeudennou\u0300 liesseurt bet dastumet gantan\u0303, en deus displeget d'ar skolajidi petra eo ar pevar dispac'h a zo bet e Breizh abaoe 1945 : yezh, sevenadur, armerzh hag identelezh."}, {"text_idx": "#000006", "text": "E dibenn an abadenn o deus gellet ar skolajidi sevel goulennou\u0300 hag ober evezhiadennou\u0300 diwar-benn ar pezh o doa kavet dic'hortoz pe spontus, evel pa veze kinniget ar Vro vigoudenn evel Laponia en ur sturlevr eus ar bloavezhiou\u0300 1920 pe c'hoazh pa veze lakaet ar Vretoned da loened peogwir e komzent o yezh."}, {"text_idx": "#000007", "text": "Setu ar fotoiou\u0300 evit an abadenn gant Laz-kanan\u0303 Sant Meryn. Ar strollad a oa deuet er skolaj diriaou. Ar skolajidi o doa kanet \"Bro Gozh ma zadou\u0300\" gant al laz-kanan\u0303. Dedennus ha fromus e oa. Izili Laz-kanan\u0303 Sant Meryn o doa bet plijadur..."}]